Temeljem članka 17. stavka 1. točke 1. Zakona o sustavu civilne zaštite (Narodne novine, broj [82/15](https://www.zakon.hr/cms.htm?id=35955), [118/18](https://www.zakon.hr/cms.htm?id=35953), [31/20](https://www.zakon.hr/cms.htm?id=43417), [20/21](https://www.zakon.hr/cms.htm?id=47446), [114/22](https://www.zakon.hr/cms.htm?id=53923)) i članka 35. Statuta Grada Ivanić-Grada (Službeni glasnik Grada Ivanić Grada, broj 01/21, 04/22, 05/25), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_\_\_\_ 2025. godine donijelo je sljedeći

**GODIŠNJI PLAN RAZVOJA SUSTAVA CIVILNE** **ZAŠTITE NA PODRUČJU** **GRADA IVANIĆ-GRADA ZA 2025. GODINU S FINANCIJSKIM UČINCIMA ZA TROGODIŠNJE RAZDOBLJE**

1. **Planiranje civilne zaštite i izrada planskih dokumenata te donošenje odluka u skladu sa Zakonom o sustavu civilne zaštite i provedbenim aktima**

**1.1. Gradonačelnik Grada Ivanić-Grada:**

1. U skladu s člankom 34. stavkom 1. Zakona o sustavu civilne zaštite (Narodnenovine, broj 82/15, 118/18, 31/20, 20/21 i 114/22) donijeti odluku o imenovanju povjerenika civilne zaštite i njihovih zamjenika za područja mjesnih odbora, odnosno naselja na području Grada Ivanić-Grada.

1. U skladu s člankom 17. stavkom 3. Zakona o sustavu civilne zaštite (Narodne

novine, broj 82/15, 118/18, 31/20, 20/21 i 114/22) ažurirati Procjenu rizika od velikih nesreća za Grad Ivanić-Grad.

1. Provesti osposobljavanje novih članova Stožera civilne zaštite prema Programu

osposobljavanja članova stožera civilne zaštite.

**1.2. Gradsko vijeće Grada Ivanić-Grada:**

1. Razmotriti i usvojiti Analizu stanja sustava civilne zaštite Grada Ivanić-Grada za 2024. godinu.

2. Razmotriti i usvojiti Godišnji plan razvoja sustava civilne zaštite na području Grada Ivanić-Grada za 2025. godinu s financijskom učincima za trogodišnje razdoblje.

3. Usvojiti Smjernice za organizaciju i razvoj sustava civilne zaštite na području Grada Ivanić-Grada za razdoblje 2024.- 2027. godine.

**2. Plan razvoja operativnih snaga sustava civilne zaštite na području Grada Ivanić-Grada**

**2.1. Stožer civilne zaštite Grada Ivanić-Grada**

Stožer civilne zaštite Grada Ivanić-Grada, kao stručno, operativno i koordinacijsko tijelo za provođenje mjera i aktivnosti civilne zaštite u velikim nesrećama, održat će sjednice prema ukazanoj potrebi.

**2.2. Operativne snage vatrogastva**

Javna vatrogasna postrojba Grada Ivanić-Grada, kao okosnica ukupnog sustava civilne zaštite na području Grada Ivanić-Grada te najznačajnija operativna snaga sustava civilne zaštite, u cilju održavanja spremnosti i brzog djelovanja, u 2025. godini nastavit će s opremanjem i kontinuiranom vatrogasnom edukacijom zaposlenika te s edukacijom za intervencije kod nesreća u cestovnom i željezničkom prometu, edukacijom za spašavanje iz ruševina i iz vode, intervencije u slučaju poplava i slično, u skladu s Procjenom ugroženosti od požara za Grad Ivanić-Grad i Planom zaštite od požara i tehnoloških eksplozija za Grad Ivanić-Grad.

U skladu sa člankom 13. stavkom 1. i 7. Zakona o zaštiti od požara (Narodne novine, broj 92/10 i 114/22), a u cilju stručne analize, utvrđivanja postojeće opasnosti i predviđanja odgovarajuće mjere zaštite od požara i tehnoloških eksplozija kako bi se izbjeglo ugrožavanje života i zdravlja ljudi, kao i uništavanje građevina i njihovih sadržaja, potrebno je provesti postupak usklađivanja Procjene ugroženosti od požara i tehnološke eksplozije i Plana zaštite od požara za područje Grada Ivanić-Grada sukladno Pravilniku o izradi procjene ugroženosti od požara i tehnološke eksplozije (Narodne novine, broj 35/94, 110/05 i 28/10).

Također, potrebno je nastaviti s daljnjim razvojem dobrovoljnog vatrogastva sukladno njihovim vlastitim programima i razvojnim projektima, te kontinuirano provoditi njihovo osposobljavanje i održati vatrogasne vježbe na požarnim rajonima.

U području rada sa članstvom DVD-a posebnu pažnju potrebno je posvetiti vatrogasnoj mladeži, kao potencijalnim budućim operativnim vatrogascima te nastaviti s održavanjem vatrogasnih natjecanja DVD-a: Deanovec, Trebovec, Donji Šarampov, Posavski Bregi, Breška Greda i vatrogasnog natjecanja Memorijal G. S. Deželić u organizaciji VZG Ivanić-Grada.

Sredstva za decentralizirano financiranje redovne djelatnosti Javne vatrogasne postrojbe Grada Ivanić-Grada, kao i sredstva za financiranje dobrovoljnih vatrogasnih društva potrebno je planirati u Proračunu Grada Ivanić-Grada temeljem članka 110. i 111. Zakona o vatrogastvu (Narodne novine, broj [125/19](https://www.zakon.hr/cms.htm?id=54025), [114/22](https://www.zakon.hr/cms.htm?id=54022) i [155/23](https://www.zakon.hr/cms.htm?id=59863)).

**2.3. Operativne snage Hrvatskog Crvenog križa – Gradsko društvo Crvenog**

**križa Ivanić-Grad**

Kao temeljna operativna snaga sustava civilne zaštite u velikim nesrećama i katastrofama koja izvršava obveze u sustavu civilne zaštite u skladu s posebnim propisima kojima se uređuje područje djelovanja Hrvatskog Crvenog križa, Gradsko društvo Crvenog križa Ivanić-Grad je planskim dokumentima Grada Ivanić-Grada utvrđeno kao operativna snaga u sustavu civilne zaštite Grada Ivanić-Grada te u 2025. godini treba nastaviti financirati obveze koje GDCK Ivanić-Grad izvršava sustavu civilne zaštite sukladno Zakonu.

**2.4. Povjerenici civilne zaštite**

Nastaviti s radom na iznalaženju kandidata za povjerenike civilne zaštite i njihove zamjenike i provesti postupak njihovog imenovanja i raspoređivanja.

**2.5. Udruge građana od interesa za sustav civilne zaštite**

Udruge građana koje nemaju javne ovlasti, a koje su Planom djelovanja civilne zaštite Grada Ivanić-Grada utvrđene kao udruge od interesa za civilnu zaštitu te predstavljaju pričuvni dio operativnih snaga sustava civilne zaštite Grada Ivanić-Grada, a to su: Radio klub „Ivanić“, LD „Prepelica“, LD „Srna“ Trebovec, LD „Fazan“, LD „Šljuka“, u 2025. godini trebaju nastaviti sa stručnim osposobljavanjem svojih članova za provođenje pojedinih mjera i aktivnosti sustava civilne zaštite. S udrugama je potrebno sporazumom utvrditi zadaće u sustavu civilne zaštite i uvjete pod kojima se uključuju u provedbu mjera i aktivnosti sustava civilne zaštite (dodatno financiranje).

**2.6. Koordinator na lokaciji**

Koordinator na lokaciji procjenjuje situaciju i njezine posljedice na terenu te u suradnji s mjerodavnim stožerom civilne zaštite usklađuje djelovanje operativnih snaga sustava civilne zaštite.

Koordinatora na lokaciji, sukladno specifičnostima izvanrednog događaja, odrediti će odlukom načelnik stožera civilne zaštite iz redova operativnih snaga sustava civilne zaštite.

**2.7. Pravne osobe u sustavu civilne zaštite**

Nakon što je u skladu s Procjenom rizika od velikih nesreća za Grad Ivanić-Grad Gradsko vijeće Grada Ivanić-Grada donijelo dana 12. rujna 2019. Odluku o pravnim osobama od interesa za sustav civilne zaštite Grada Ivanić-Grada (KLASA: 021-05/19-01/8, URBROJ: 238/10-02-01-01/02-19-4), istima je potrebno dostaviti izvode iz Plana djelovanja civilne zaštite Grada Ivanić-Grada koji sadrže mjere i aktivnosti koje te pravne osobe trebaju provoditi u slučaju prijetnje, nastanka i posljedica velikih nesreća i katastrofa, a pravne osobe su dužne u svojim operativnim planovima planirati i organizirati provedbu mjera i aktivnosti u sustavu civilne zaštite.

**3. Skloništa**

S obzirom da Grad Ivanić-Grad nema u svojem vlasništvu javno sklonište, Planom djelovanja civilne zaštite Grada Ivanić-Grada utvrđeni su podrumski i drugi objekti za sklanjanje ljudi, materijalnih i drugih dobara i to:

- u Ivanić-Gradu:

Javni zaklon T 1, Školska ulica bb

Podrumi u stambenoj zgradi Milke Trnine br. 2, 4 ,6, 8, 9, 11, 13 i 15

Podrum u stambenim zgradama, Savska ulica k.č. br. 102

Podrum u kući Tomašić, Sportska ulica k.č. br. 12

Podrum u Župnom dvoru, Park hrvatskih branitelja 3

Podrum u kući, Savska 34

Podrum u stambenoj zgradi POS-a, Vukovarska 6

Podrum u stambenoj zgradi branitelja, Omladinska 28

Podrum u zgradi Privredne banke Zagreb, Školska ulica 2

Podrum u stambenoj zgradi, Eduarda Babića 5

Podrum u poslovnoj zgradi, Deželićeva 2

Podrum u poslovno-stambenoj zgradi, Ulica Slobode bb

Podrum u zgradi Vatrogasne postrojbe, Omladinska 30

Podrum u stambenoj zgradi, Moslavačka 30

Podrum u poslovnoj zgradi, Park hrvatskih branitelja 6,

- u Šumećanima:

Podrum u Društvenom domu Šumećani, Šumećani bb.

U 2025. godini potrebno je u tim objektima provjeriti uvjete za sklanjanje ljudi, materijalnih i drugih dobara.

**4. Sustav uzbunjivanja građana**

U organizaciji sustava civilne zaštite u Gradu Ivanić-Gradu je u 2025. potrebno nastaviti rad na unaprjeđenju sustava veza svih operativnih snaga civilne zaštite u skladu s europskim normama te nastaviti rad na unaprjeđenju sustava uzbunjivanja stanovništva u slučaju velikih nesreća i katastrofa.

**5. Edukacija stanovništva**

Zadatak je da se edukacijom podigne razina svijesti građana kao sudionika sustava civilne zaštite, te je iz tog razloga potrebno izvršiti:

- upoznavanje građana sa sadržajem Plana djelovanja civilne zaštite Grada Ivanić-Grada objavljivanjem istog na web stranicama Grada Ivanić-Grada, te objaviti upute (letke) o postupanju stanovništva u slučaju velikih nesreća i katastrofa naročito za moguće nesreće i katastrofe izazvane poplavama, potresima i opasnim tvarima u stacionarnim objektima.

Uz navedeno, potrebno je i na primjeran način obilježiti Dan Civilne zaštite, Dan vatrogastva i Mjesec zaštite od požara, Međunarodni dan Crvenog križa, Dan dobrovoljnih darivatelja krvi te Dan broja 112, sve u cilju edukacije stanovništva.

**6. Financiranje sustava civilne zaštite**

Prema članku 17. stavku 3. Zakona o sustavu civilne zaštite (Narodnenovine, broj 82/15, 118/18, 31/20, 20/21 i 114/22) izvršno tijelo jedinice lokalne samouprave odgovorno je, između ostalog, za osnivanje, razvoj i financiranje, opremanje, osposobljavanje i uvježbavanje operativnih snaga sukladno usvojenim Smjernicama i planu razvoja sustava civilne zaštite pa su u Proračunu Grada Ivanić-Grada za 2025. godinu, planirana i osigurana sredstva za financiranje operativnih snaga sustava civilne zaštite u 2025. godini kako slijedi:

Civilna zaštita…………………………………………35.000,00 EUR

Vatrogasna postrojba Grada Ivanić-Grada…….1.891.433,00 EUR

Vatrogasna zajednica Grada Ivanić-Grada………142.520,00 EUR

Gradsko društvo Crvenog križa……………………..56.000,00 EUR

Ukupno:…………………………………………….2.124.953,00 EUR .

Financiranje razvoja sustava civilne zaštite za 2025., 2026. i 2027. godinu utvrđeno je Projekcijama Proračuna Grada Ivanić-Grada za navedene godine:



Dobru suradnju svih sudionika zaštite i spašavanja u sustavu civilne zaštite na području Grada Ivanić-Grada iz 2024. godine potrebno je 2025. godini nastaviti i unaprijediti.

Razmjenom iskustava, podataka, znanja i vještina i provođenjem vježbi s odgovarajućim institucijama sustava civilne zaštite Zagrebačke županije potrebno je nastaviti s podizanjem razine sigurnosti civilnog stanovništva na području Grada Ivanić-Grada.

U okviru Grada Ivanić-Grada, ali i šire, potrebno je kontinuirano razrađivati i usklađivati mjere i aktivnosti sudionika u sustavu civilne zaštite, dogovarati zajedničko djelovanje i pružanje međusobne pomoći u skladu s pozitivnim propisima te nastaviti suradnju s Područnim uredom civilne zaštite Zagreb s ciljem jačanja i usavršavanja operativnih i drugih snaga sustava civilne zaštite na području Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_\_ 2025. Željko Pongrac, pravnik kriminalist