

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/25-10/3

URBROJ: 238-10-02/25-29

Ivanić-Grad, 20. listopada 2025.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odluke** **o komunalnoj naknadi**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22, 05/25), gradonačelnik Grada Ivanić-Grada utvrdio je prijedlog

**O D L U K E**

**o komunalnoj naknadi**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskog vijeća određuje se Ilijana Mišković, službenica ovlaštena za obavljanje poslova pročelnika Upravnog odjela za komunalno gospodarstvo, prostorno planiranje, gospodarstvo i poljoprivredu.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 95. stavka 1. Zakona o komunalnom gospodarstvu (Narodne novine, broj 68/18, 110/18, 32/20, 145/24) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_\_. sjednici, održanoj dana \_\_\_\_\_\_\_\_\_\_ 2025. godine, donijelo je sljedeću

**O D L U K U**

**o komunalnoj naknadi**

**I. OPĆE ODREDBE**

**Članak 1.**

Ovom Odlukom uređuju se:

* naselja u kojima se plaća komunalna naknada,
* obveznici plaćanja komunalne naknade,
* područja zona u kojima se naplaćuje komunalna naknada,
* koeficijent zone (Kz) za pojedine zone,
* koeficijent namjene (Kn) za nekretnine za koje se plaća komunalna naknada,
* rok plaćanja komunalne naknade,
* način obračuna i naplate komunalne naknade,
* oslobođenje i djelomično oslobođenje od obveze plaćanja komunalne naknade.

**Članak 2.**

Komunalna naknada je prihod proračuna Grada Ivanić-Grada koji se koristi za:

* financiranje održavanja i građenja komunalne infrastrukture, temeljem programa održavanja i građenja komunalne infrastrukture koje donosi Gradsko vijeće Grada Ivanić-Grada,
* financiranje građenja i održavanja objekata predškolskog, školskog, zdravstvenog i socijalnog sadržaja, javnih građevina sportske i kulturne namjene te poboljšanja energetske učinkovitosti zgrada u vlasništvu Grada Ivanić-Grada, ako se time ne dovodi u pitanje mogućnost održavanja i građenja komunalne infrastrukture.

**Članak 3.**

(1) Komunalna naknada plaća se za:

1. stambeni prostor
2. garažni prostor
3. poslovni prostor
4. građevinsko zemljište koje služi obavljanju poslovne djelatnosti
5. neizgrađeno građevinsko zemljište.

(2) Pod površinom stambenog prostora u smislu ove Odluke smatra se neto korisna površina stana.

(3) Pod površinom poslovnog prostora u smislu ove Odluke smatra se neto korisna površina svih zgrada po etažama, natkrivena i otkrivena skladišta, interne prometnice i parkirališta, nadzemni objekti za proizvodnju nafte i plina kao što su bušotinski radni prostori, objekti i radni prostori za proizvodnju nafte i plina, objekti i radni prostori za utiskivanje vode i CO2, te svi ostali objekti vezani na sve tehnološke procese za proizvodnju nafte i plina.

(4) Građevinskim zemljištem koje služi obavljanju poslovne djelatnosti smatra se zemljište koje se nalazi unutar ili izvan granica građevinskog područja, a na kojemu se obavlja poslovna djelatnost.

(5) Neizgrađenim građevinskim zemljištem smatra se zemljište koje se nalazi unutar granica građevinskog područja na kojemu se u skladu s propisima kojima se uređuje prostorno uređenje i gradnja mogu graditi zgrade stambene ili poslovne namjene, a na kojemu nije izgrađena zgrada ili na kojemu postoji privremena građevina za čiju izgradnju nije potrebna građevinska dozvola.

(6) Neizgrađenim građevinskim zemljištem smatra se i zemljište na kojemu se nalazi ruševina zgrade.

**II. NASELJA U KOJIMA SE PLAĆA KOMUNALNA NAKNADA**

**Članak 4.**

Komunalna naknada plaća se za nekretnine iz članka 3. stavka 1. ove Odluke koje se nalaze na području na kojem se najmanje obavljaju komunalne djelatnosti održavanja nerazvrstanih cesta i održavanja javne rasvjete, te koje je opremljeno najmanje pristupnom cestom, niskonaponskom električnom mrežom i vodom prema mjesnim prilikama te čini sastavni dio infrastrukture Grada Ivanić-Grada.

**Članak 5.**

Naselja u kojima se plaća komunalna naknada su sljedeća:

* Ivanić-Grad
* Caginec
* Deanovec
* Derežani
* Graberje Ivanićko
* Greda Breška
* Lepšić
* Lijevi Dubrovčak
* Opatinec
* Posavski Bregi
* Prečno
* Prerovec
* Šemovec Breški
* Šumećani
* Topolje
* Trebovec
* Zaklepica
* Zelina Breška.

**III. OBVEZNICI PLAĆANJA KOMUNALNE NAKNADE**

**Članak 6.**

(1) Komunalnu naknadu plaća vlasnik odnosno korisnik nekretnine iz članka 3. stavka 1. ove Odluke.

(2) Korisnik nekretnine iz stavka 1. ovoga članka plaća komunalnu naknadu ako:

1. je na njega obveza plaćanja komunalne naknade prenesena pisanim ugovorom,
2. nekretninu koristi bez pravne osnove ili
3. se ne može utvrditi vlasnik nekretnine.

(3) Vlasnik nekretnine solidarno jamči za plaćanje komunalne naknade ako je obveza plaćanja komunalne naknade prenesena na korisnika nekretnine pisanim ugovorom.

**Članak 7.**

(1) Obveza plaćanja komunalne naknade nastaje:

1. danom izvršnosti uporabne dozvole odnosno danom početka korištenja nekretnine koja se koristi bez uporabne dozvole,
2. danom sklapanja ugovora kojim se stječe vlasništvo ili pravo korištenja nekretnine,
3. danom pravomoćnosti odluke tijela javne vlasti kojim se stječe vlasništvo nekretnine,
4. danom početka korištenja nekretnine koja se koristi bez pravne osnove.

(2) Obveznik plaćanja komunalne naknade dužan je u roku od 15 dana od dana nastanka obveze plaćanja komunalne naknade, promjene osobe obveznika ili promjene drugih podataka bitnih za utvrđivanje obveze plaćanja komunalne naknade prijaviti upravnom odjelu nadležnom za poslove komunalnog gospodarstva nastanak te obveze odnosno promjenu tih podataka.

(3) Pod drugim podacima bitnim za utvrđivanje obveze plaćanja komunalne naknade iz stavka 2. ovoga članka osobito se smatra obračunska površina nekretnine i namjena nekretnine.

(4) Ako obveznik plaćanja komunalne naknade ne prijavi obvezu plaćanja komunalne naknade, promjenu osobe obveznika ili promjenu drugih podataka bitnih za utvrđivanje obveze plaćanja komunalne naknade u propisanom roku, dužan je platiti komunalnu naknadu od dana nastanka obveze.

**IV. PODRUČJA ZONA**

**Članak 8.**

(1) Područja zona u kojima se naplaćuje komunalna naknada određuju se s obzirom na uređenost i opremljenost područja komunalnom infrastrukturom.

|  |  |  |
| --- | --- | --- |
| Red.br. | Komunalna opremljenost naselja ili ulice | Broj bodova |
| 1. | Tvrdi kameni put | 1 |
| 2. | Asfaltna cesta širine do 5,5 m | 3 |
| 3. | Asfaltna cesta širine više od 5,5 m | 5 |
| 4. | Nogostup | 3 |
| 5. | Priključak na električnu mrežu | 1 |
| 6. | Javna rasvjeta | 1 |
| 7. | Ulična kanalizacija | 3 |
| 8. | Ulični vodovod | 3 |
| 9. | Ulični plinovod | 3 |
| 10. | Telekomunikacijska mreža | 1 |

(2) Na području Grada Ivanić-Grada određuju se 3 (tri) zone sukladno ukupnom zbroju bodova temeljem kriterija navedenih u stavku 1. ovoga članka.

(3) Cjelokupno područje naselja Ivanić-Grada neovisno o ukupnom zbroju bodova temeljem kriterija navedenih u stavku 1. ovoga članka je prva zona.

**V. KOEFICIJENTI ZONA**

**Članak 9.**

(1) Koeficijent zone (Kz) najviši je za prvu zonu i iznosi 1,00.

|  |  |  |
| --- | --- | --- |
| Komunalna opremljenost – broj bodova | ZONA | Koeficijent zone  (Kz) |
| 15 - 20 | 1 | 1,00 |
| 10 - 14 | 2 | 0,80 |
| 6 - 9 | 3 | 0,60 |

(2) Iznimno od kriterija utvrđenih u stavku 1. ovoga članka, naselja Lepšić, Prerovec i Prečno svrstavaju se u 3. zonu.

(3) Iznimno od kriterija utvrđenih u stavku 1. ovoga članka, u naselju Tarno ne plaća se komunalna naknada radi smještaja odlagališta otpada Tarno u istom naselju.

**VI. KOEFICIJENTI NAMJENE**

**Članak 10.**

(1) Koeficijent namjene (Kn) ovisno o vrsti nekretnine i djelatnosti koja se obavlja iznosi za:

1. stambeni prostor - 1,00
2. stambeni i poslovni prostor koji koriste neprofitne udruge građana - 1,00
3. garažni prostor - 1,00
4. poslovni prostor koji služi za proizvodne djelatnosti - 3,0
5. poslovni prostor koji služi za djelatnosti koje nisu proizvodne:

* prostori u kojima se priređuju lutrijske igre, igre u casinima, igre klađenja i igre na sreću na automatima, zlatarnice - 10,00
* financijske djelatnosti (poslovne banke, štedionice, mjenjačnice), djelatnosti leasinga i osiguranja, telekomunikacije - 8,00
* javnobilježnički, odvjetnički, geodetski uredi, projektni uredi - 8,00
* djelatnosti distribucije i opskrbe električnom energijom - 8,00
* djelatnosti distribucije nafte i plina, benzinske postaje - 8,00
* zdravstvene djelatnosti (ustanove), poliklinike, stomatološke ordinacije, ljekarne, prodavaonice lijekova i medicinskih proizvoda, drogerije/veledrogerije, optike, veterinarske ambulante - 8,00
* noćni klubovi - 6,00
* poslovni prostori za usluge smještaja, ugostiteljski objekti (kafići, restorani) - 5,00
* automehaničarske/autolimarske radnje, vulkanizeri, stanice za tehnički pregled motornih vozila - 5,00
* saloni za uljepšavanje, studija za tetoviranje, frizerski saloni, foto studija - 4,50
* trgovine na veliko i malo, skladišta - 4,00
* ostale neproizvodne djelatnosti - 3,50

1. građevinsko zemljište koje služi obavljaju poslovne djelatnosti - 0,23
2. neizgrađeno građevinsko zemljište - 0,05.

(2) Za poslovni prostor i građevinsko zemljište koje služi obavljanju poslovne djelatnosti, kad se poslovna djelatnost ne obavlja više od šest mjeseci u kalendarskoj godini, koeficijent namjene umanjuje se za 50%, ali ne može biti manji od koeficijenta namjene za stambeni prostor odnosno za neizgrađeno građevinsko zemljište iz stavka 1. ovoga članka.

(3) Za umanjenje obveze sukladno stavku 2. ovoga članka, obveznik plaćanja komunalne naknade podnosi zahtjev upravnom odjelu nadležnom za poslove komunalnog gospodarstva uz koji obvezno prilaže potvrdu nadležne Porezne uprave kojom dokazuje neobavljanje poslovne djelatnosti.

(4) Za hotele visina godišnje komunalne naknade ne može biti veća od 1,5% ukupnog godišnjeg prihoda iz prethodne godine, ostvarenog u hotelima koji se nalaze na području Grada Ivanić-Grada.

**VII. ODLUKA O ODREĐIVANJU VRIJEDNOSTI BODA KOMUNALNE NAKNADE**

**Članak 11.**

(1) Gradsko vijeće Grada Ivanić-Grada donosi posebnu odluku kojom se određuje vrijednost boda komunalne naknade do kraja studenoga tekuće godine, a primjenjuje se od 1. siječnja iduće godine.

(2) Vrijednost boda komunalne naknade određuje se u eurima po m² korisne površine stambenog prostora u prvoj zoni Grada Ivanić-Grada.

(3) Polazište za određivanje vrijednosti boda komunalne naknade je procjena troškova održavanja komunalne infrastrukture iz programa održavanja komunalne infrastrukture uz uzimanje u obzir i drugih predvidivih i raspoloživih izvora financiranja održavanja komunalne infrastrukture.

(4) Ako Gradsko vijeće Grada Ivanić-Grada ne donese posebnu odluku kojom se određuje vrijednost boda komunalne naknade do kraja studenoga tekuće godine, za obračun komunalne naknade u sljedećoj kalendarskoj godini vrijednost boda se ne mijenja.

**VIII. ROK PLAĆANJA KOMUNALNE NAKNADE**

**Članak 12.**

(1) Komunalna naknada plaća se za razdoblje od svaka tri mjeseca s dospijećem plaćanja:

* 20. travnja, 20. srpnja, 20. listopada tekuće godine i
* 20. siječnja sljedeće kalendarske godine.

(2) Za kalendarsku godinu obveznicima plaćanja komunalne naknade fizičkim osobama dostavljaju se uplatnice, a pravnim osobama računi.

**Članak 13.**

Kontrolu naplate komunalne naknade kao i ovrhu provodi upravni odjel nadležan za poslove komunalnog gospodarstva na način i po postupku propisanom zakonom kojim se utvrđuje opći odnos između poreznih obveznika i poreznih tijela koja primjenjuju propise o porezima i drugim javnim davanjima, ako Zakonom o komunalnom gospodarstvu nije propisano drukčije.

**IX. NAČIN OBRAČUNA I NAPLATE KOMUNALNE NAKNADE**

**Članak 14.**

(1) Komunalna naknada obračunava se po m² površine nekretnine za koju se utvrđuje obveza plaćanja komunalne naknade i to za:

1. stambeni, poslovni i garažni prostor po jedinici korisne površine koja se utvrđuje na način propisan Uredbom o uvjetima i mjerilima za utvrđivanje zaštićene najamnine (Narodne novine, br. 40/97, 117/05),
2. građevinsko zemljište koje služi obavljanju poslovne djelatnosti i neizgrađeno građevinsko zemljište po jedinici stvarne površine.

(2) Iznos komunalne naknade po m² površine nekretnine utvrđuje se množenjem koeficijenta zone (Kz), koeficijenta namjene (Kn) i vrijednosti boda komunalne naknade (B).

**Članak 15.**

(1) Rješenje o komunalnoj naknadi donosi upravni odjel nadležan za poslove komunalnog gospodarstva u skladu s ovom Odlukom i odlukom o vrijednosti boda komunalne naknade u postupku pokrenutom po službenoj dužnosti.

(2) Rješenje iz stavka 1. ovoga članka donosi se do 31. ožujka tekuće godine ako se odlukom Gradskog vijeća Grada Ivanić-Grada mijenja vrijednost boda komunalne naknade ili drugi podatak bitan za izračun komunalne naknade u odnosu na prethodnu godinu, kao i u slučaju promjene drugih podataka bitnih za utvrđivanje obveze plaćanja komunalne naknade.

(3) Rješenje o komunalnoj naknadi donosi se u postupku i na način propisan zakonom kojim se uređuje opći odnos između poreznih obveznika i poreznih tijela koja primjenjuju propise o porezima i drugim javnim davanjima, ako Zakonom o komunalnom gospodarstvu nije propisano drukčije.

**Članak 16.**

(1) Rješenjem o komunalnoj naknadi utvrđuje se:

1. iznos komunalne naknade po m² nekretnine
2. obračunska površina nekretnine
3. godišnji iznos komunalne naknade
4. mjesečni iznos komunalne naknade odnosno iznos obroka komunalne naknade ako se naknada ne plaća mjesečno
5. rok za plaćanje mjesečnog iznosa komunalne naknade odnosno iznosa obroka komunalne naknade ako se naknada ne plaća mjesečno.

(2) Godišnji iznos komunalne naknade utvrđuje se množenjem površine nekretnine za koju se utvrđuje obveza plaćanja komunalne naknade i iznosa komunalne naknade po m² površine nekretnine.

(3) Ništavo je rješenje o komunalnoj naknadi koje nema sadržaj propisan stavkom 1. ovoga članka.

**Članak 17.**

Protiv rješenja o komunalnoj naknadi i rješenja o njegovoj ovrsi te rješenja o obustavi postupka može se izjaviti žalba o kojoj odlučuje upravno tijelo županije nadležno za poslove komunalnog gospodarstva.

**X. OSLOBOĐENJE I DJELOMIČNO OSLOBOĐENJE OD OBVEZE PLAĆANJA KOMUNALNE NAKNADE**

**Članak 18.**

Od plaćanja komunalne naknade u potpunosti se oslobađaju sljedeće nekretnine:

1. nekretnine koje služe vjerskim zajednicama za obavljanje vjerske djelatnosti,
2. nekretnine koje su u vlasništvu Grada Ivanić-Grada,
3. nekretnine koje su u vlasništvu trgovačkih društava kojih je osnivač Grad Ivanić-Grad,
4. nekretnine koje su u vlasništvu ustanova kojih je osnivač Grad Ivanić-Grad,
5. nekretnine čije se održavanje financira iz proračuna Grada Ivanić-Grada,
6. nekretnine oslobođene plaćanja komunalne naknade u skladu s posebnim propisima.

**Članak 19.**

(1) Komunalnu naknadu za stambeni prostor ne plaćaju sljedeće kategorije građana:

1. obveznik koji živi sam pod uvjetom da mu ukupni dohodak ostvaren u prethodnoj kalendarskoj godini ne prelazi 300,00 eura mjesečno,
2. obveznik koji živi u kućanstvu pod uvjetom da mu ukupni dohodak ostvaren u prethodnoj kalendarskoj godini po članu kućanstva ne prelazi 120,00 eura mjesečno,
3. obveznik kojem je priznato pravo na zajamčenu minimalnu naknadu sukladno propisima o socijalnoj skrbi.
4. roditeljima i starateljima djeteta s poteškoćama u razvoju kojem je utvrđen stupanj invaliditeta veći od 70% i koji žive u zajedničkom kućanstvu,
5. osobama s utvrđenim stupnjem invaliditeta od 100%,
6. hrvatskim ratnim vojnim invalidima iz Domovinskog rata,
7. roditeljima, udovicama/udovcima i djeci poginulih i nestalih hrvatskih branitelja iz Domovinskog rata.

(2) Ukupni dohodak je zbroj oporezivih dohodaka prema propisima o porezu na dohodak i drugih primitaka određenih odredbama ove Odluke koje ostvari obveznik i članovi njegovog kućanstva.

(3) Drugi primici u smislu ove Odluke su:

* mirovine ostvarene u tuzemstvu i inozemstvu,
* plaća ostvarena kod poslodavca za rad u inozemstvu,
* naknade ostvarene zbog njege i skrbi o djetetu,
* naknade za vrijeme privremene spriječenosti za rad,
* naknade zbog nezaposlenosti,
* naknade zbog profesionalne rehabilitacije.

(4) Kućanstvo je obiteljska ili druga zajednica osoba koje zajedno žive i podmiruju troškove života bez obzira na srodstvo.

**Članak 20.**

(1) Uz zahtjev za oslobođenje od obveze plaćanja komunalne naknade kao dokaz o ispunjavanju uvjeta za oslobođenje iz članka 19. stavka 1. ove Odluke potrebno je priložiti sljedeće:

1. presliku osobne iskaznice,
2. potvrdu Porezne uprave o ostvarenom ukupnom dohotku u prethodnoj kalendarskoj godini,
3. izjavu obveznika da živi sam odnosno s drugim članovima kućanstva,
4. rješenje Hrvatskog zavoda za socijalni rad za obveznika kojem je priznato pravo na zajamčenu minimalnu naknadu,
5. rješenje nadležnog ministarstva ili drugog tijela državne uprave za obveznike iz članka 19. stavka 1. točke 4., 5., 6., 7.

(2) Grad Ivanić-Grad će po službenoj dužnosti od nadležne policijske postaje pribaviti podatke o broju članova kućanstva za svakog podnositelja zahtjeva.

(3) Zahtjev za oslobođenje od obveze plaćanja komunalne naknade podnosi se upravnom odjelu nadležnom za poslove komunalnog gospodarstva do 30. rujna tekuće godine.

(4) O zahtjevu nadležni upravni odjel donosi rješenje.

(5) Iznimno od stavka 1. ovoga članka, za obveznike iz članka 19. stavka 1. točke 4., 5., 6. i 7. ove Odluke, donosi se rješenje o trajnom oslobođenju od obveze plaćanja komunalne naknade.

**Članak 21.**

Obveznik koji ima više nekretnina može ostvariti pravo na oslobođenje od obveze plaćanja komunalne naknade sukladno odredbama ove Odluke samo za jednu nekretninu i to za onu u kojoj živi odnosno ima prijavljeno mjesto prebivališta.

**Članak 22.**

(1) Za vlastiti novoizgrađeni poslovni prostor i građevinsko zemljište koje služi obavljaju poslovne djelatnosti, obveznik ostvaruje oslobođenje od plaćanja komunalne naknade na sljedeći način:

1. za prvu godinu rada u tom prostoru oslobađa se plaćanja komunalne naknade u iznosu 100%,
2. za drugu godinu rada u tom prostoru djelomično se oslobađa plaćanja komunalne naknade u iznosu 50%,
3. za treću godinu rada u tom prostoru djelomično se oslobađa plaćanja komunalne naknade u iznosu 25%.

(2) Uz zahtjev za oslobođenje od obveze plaćanja komunalne naknade potrebno je priložiti uporabnu dozvolu.

(3) O zahtjevu nadležni upravni odjel donosi rješenje.

**Članak 23.**

(1) Iznos oslobađanja od plaćanja komunalne naknade smatra se potporom male vrijednosti (De minimis potporom).

(2) Iznos koji bi obveznik mogao ostvariti oslobađanjem od plaćanja komunalne naknade ne smije biti veći od iznosa 300.000,00 eura (u iznos od 300.000,00 eura ulaze sve potpore male vrijednosti koje je obveznik primio u godini u kojoj je podnio zahtjev za oslobađanje i u prethodne dvije fiskalne godine).

(3) Ako se u postupku donošenja rješenja o oslobađanju od plaćanja komunalne naknade utvrdi da bi iznos oslobađanja bio veći od 300.000,00 eura obveznik će biti oslobođen plaćanja komunalne naknade u razmjernom djelu (do iznosa 300.000,00 eura).

(4) Obveznik plaćanja komunalne naknade zahtjev za oslobađanje od plaćanja komunalne naknade podnosi upravnom odjelu nadležnom za poslove komunalnog gospodarstva u roku od 15 dana od dana zaprimanja rješenja o obvezi plaćanja komunalne naknade.

(5) Obveznik plaćanja komunalne naknade zahtjevu za oslobađanje od plaćanja komunalne naknade mora priložiti Izjavu o korištenim potporama male vrijednosti za potpore male vrijednosti koje je zaprimio u posljednje tri godine (godina u kojoj je podnio zahtjev za oslobađanje i prethodne dvije fiskalne godine), uporabnu dozvolu, te po potrebi drugu dokumentaciju koju određuje upravni odjel nadležan za poslove komunalnog gospodarstva.

(6) Upravni odjel nadležan za poslove komunalnog gospodarstva o zahtjevu za oslobađanje od plaćanja komunalne naknade odlučuje donošenjem rješenja.

**Članak 24.**

(1) U slučaju posebnih okolnosti koje se nisu mogle predvidjeti i na koje se nije moglo utjecati, a koje ugrožavaju život i zdravlje građana, imovinu veće vrijednosti, znatno narušavaju okoliš, narušavaju gospodarsku aktivnost ili uzrokuju znatnu gospodarsku štetu, Gradsko vijeće Grada Ivanić-Grada može posebnom odlukom obveznike komunalne naknade u cijelosti ili djelomično osloboditi plaćanja komunalne naknade za razdoblje dok posebne okolnosti traju.

(2) Nadležni upravni odjel Grada Ivanić-Grada u slučaju iz stavka 1. ovoga članka ne donosi novo rješenje, već obvezniku plaćanja komunalne naknade na dokaziv način (putem poštanske pošiljke, elektroničke pošte i sl.) dostavlja pisanu obavijest o oslobođenju od plaćanja komunalne naknade.

**Članak 25.**

Iznos sredstava za koja će, temeljem rješenja izdanih u skladu s odredbama Glave X. ove Odluke, biti smanjen prihod od komunalne naknade osigurat će se u proračunu Grada Ivanić-Grada.

**XI. PRIJELAZNE I ZAVRŠNE ODREDBE**

**Članak 26.**

(1) U objektima koji se koriste kao stambeni i kao poslovni prostor, komunalna naknada se obračunava posebno za stambeni, a posebno za poslovni prostor.

(2) U objektima koji se koriste kao poslovni prostor, komunalna naknada se obračunava posebno za proizvodni, a posebno za neproizvodni poslovni prostor.

**Članak 27.**

Danom stupanja na snagu ove Odluke prestaje važiti Odluka o komunalnoj naknadi (Službeni glasnik Grada Ivanić-Grada, broj 10/18, 04/20).

**Članak 28.**

Ova Odluka stupa na snagu osmoga dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_ 2025. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o komunalnoj naknadi |
| **PRAVNI TEMELJ:** | Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 95. stavka 1. Zakona o komunalnom gospodarstvu (Narodne novine, broj 68/18, 110/18, 32/20, 145/24) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) |
| **STRUČNA OBRADA:** | Upravni odjel za komunalno gospodarstvo, prostorno planiranje, gospodarstvo i poljoprivredu |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Pravni temelj za donošenje ove Odluke su odredbe članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 95. stavka 1. Zakona o komunalnom gospodarstvu (Narodne novine, broj 68/18, 110/18, 32/20, 145/24) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22).

Odredbom članka 95. stavka 1. Zakona o komunalnom gospodarstvu (Narodne novine, broj 68/18, 110/18, 32/20, 145/24) propisano je kako predstavničko tijelo jedinice lokalne samouprave donosi odluku o komunalnoj naknadi kojom se određuju:

1. područja zona u jedinici lokalne samouprave u kojima se naplaćuje komunalna naknada,
2. koeficijent zone (Kz) za pojedine zone u jedinici lokalne samouprave u kojima se naplaćuje komunalna naknada,
3. koeficijent namjene (Kn) za nekretnine za koje se plaća komunalna naknada,
4. rok plaćanja komunalne naknade,
5. nekretnine važne za jedinicu lokalne samouprave koje se u potpunosti ili djelomično oslobađaju od plaćanja komunalne naknade,
6. opći uvjeti i razlozi zbog kojih se u pojedinačnim slučajevima odobrava djelomično ili potpuno oslobađanje od plaćanja komunalne naknade.