

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/25-10/3

URBROJ: 238-10-02/25-35

Ivanić-Grad, 4. studenoga 2025.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odl****u****ke o davanju suglasnosti na prijenos vlasništva nekretnina označenih kao k.č.br. 249/3, k.č.br. 248/4, k.č.br. 247/3 i k.č.br. 246/4, k.o. Šarampov i brisanju zabilježbi**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22, 05/25), gradonačelnik Grada Ivanić-Grada utvrdio je prijedlog

**O D L U K E**

**o davanju suglasnosti na prijenos vlasništva nekretnina označenih kao k.č.br. 249/3, k.č.br. 248/4, k.č.br. 247/3 i k.č.br. 246/4, k.o. Šarampov i brisanju zabilježbi**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje, odnosno iznijelo određeni prijedlog.

Za izvjestiteljicu na sjednici Gradskog vijeća određuje se Marina Šiprak, pročelnica Upravnog odjela za lokalnu samoupravu, pravne poslove i društvene djelatnosti.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22, 05/25), Gradsko vijeće Grada Ivanić-Grada na svojoj \_\_. sjednici, održanoj dana \_\_\_\_\_\_\_\_\_\_ 2025. godine, donijelo je sljedeću

**O D L U K U**

**o davanju suglasnosti na prijenos vlasništva nekretnina označenih kao k.č.br. 249/3, k.č.br. 248/4, k.č.br. 247/3 i k.č.br. 246/4, k.o. Šarampov i brisanju zabilježbi**

Članak 1.

Gradsko vijeće Grada Ivanić-Grada, temeljem Javnog natječaja za prodaju zemljišta u Poduzetničkoj zoni Ivanić-Grad Sjever – Zona 6 radi izgradnje gospodarskih objekata (KLASA: 940-01/25-03/12, URBROJ: 238-10-01/25-2) od dana 16. srpnja 2025., je donijelo Odluku o odabiru najpovoljnijeg ponuditelja za kupnju zemljišta u Poduzetničkoj zoni Ivanić-Grad Sjever – Zona 6 radi izgradnje gospodarskih objekata (KLASA: 024-05/25-04/3, URBROJ: 238-10-01/25-13), kojom su kao najpovoljnije ponude za kupnju nekretnina označenih kao k.č.br. 249/3, k.č.br. 248/4, k.č.br. 247/3 i k.č.br. 246/4, k.o. Šarampov, odabrane ponude ponuditelja PULVIS d.o.o.

Članak 2.

Trgovačko društvo PULVIS d.o.o. je dana 29. listopada 2025. podnijelo zahtjev Gradu Ivanić-Gradu kojim se traži suglasnost Grada Ivanić-Grada za prijenos vlasništva na predmetnim nekretninama na trgovačko društvo KAUFLAND HRVATSKA k.d. iz Zagreba, Donje Svetice 14, OIB: 47432874968, te brisanje zabilježbi zabrane otuđenja i opterećenja te prava nazadkupa iz zemljišnih knjiga, sve pod uvjetom ishođenja pravomoćne građevinske dozvole za projekt izgradnje trgovačkog centra „Kaufland“ Ivanić-Grad.

Članak 3.

Uvjet natječaja iz članka 1. ove Odluke je da trgovačko društvo PULVIS d.o.o., kao odabrani najpovoljniji ponuditelj za kupnju nekretnina označenih kao k.č.br. 249/3, k.č.br. 248/4, k.č.br. 247/3 i k.č.br. 246/4, k.o. Šarampov, ne može otuđiti niti opteretiti predmetne nekretnine bez prethodne suglasnosti Grada Ivanić-Grada u roku od 5 (pet) godina od izvršene izmjene Urbanističkog plana uređenja UPU-6 zona gospodarske namjene na području Ivanić-Grada i Caginca (Službeni glasnik Grada Ivanić-Grada, broj 04/09, 08/13 - ispravak, 06/14, 09/14 - ispravak, 03/15 - pročišćeni tekst i 02/20), kao i da je trgovačko društvo PULVIS d.o.o. obvezno pristati da se na nekretninama koje su predmet ugovora o kupoprodaji, upiše zabilježba zabrane otuđenja i opterećenja predmetnih nekretnina bez suglasnosti prodavatelja, kao i pravo nazadkupa prodavatelja na rok od šest (6) godina i 30 (trideset) dana od sklapanja ugovora o kupoprodaji.

Članak 4.

Slijedom navedenog, Gradsko vijeće Grada Ivanić-Grada ovom Odlukom daje suglasnost trgovačkom društvu PULVIS d.o.o. da po pravomoćnosti građevinske dozvole za projekt izgradnje trgovačkog centra „Kaufland“ Ivanić-Grad na nekretninama označenima kao k.č.br. 249/3, k.č.br. 248/4, k.č.br. 247/3 i k.č.br. 246/4, k.o. Šarampov, navedene nekretnine prenese u vlasništvo trgovačkom društvu KAUFLAND HRVATSKA k.d.

Gradsko vijeće Grada Ivanić-Grada ovom Odlukom daje suglasnost trgovačkom društvu PULVIS d.o.o. da temeljem ove Odluke po pravomoćnosti građevinske dozvole za projekt izgradnje trgovačkog centra „Kaufland“ Ivanić-Grad na nekretninama označenima kao k.č.br. 249/3, k.č.br. 248/4, k.č.br. 247/3 i k.č.br. 246/4, k.o. Šarampov, izvrši brisanje zabilježbi zabrane otuđenja i opterećenja te prava nazadkupa iz zemljišnih knjiga.

Gradsko vijeće Grada Ivanić-Grada utvrđuje kako će po prijenosu vlasništva nekretnina iz stavka 1. ovog članka, Grad Ivanić-Grad zadržati bankarsku garanciju trgovačkog društva PULVIS d.o.o. na iznos kupoprodajne cijene nekretnina u svrhu osiguranja realizacije investicije u roku određenom natječajem, a trgovačko društvo PULVIS d.o.o. dostavit će Gradu Ivanić-Gradu bankarsku garanciju ili drugi odgovarajući instrument osiguranja na iznos početne cijene nekretnina utvrđene natječajem, odnosno na iznos od 221.478,00 EUR u roku od 30 (trideset) dana od dana prijenosa vlasništva na trgovačko društvo KAUFLAND HRVATSKA k.d.

Članak 5.

Ova Odluka stupa na snagu prvoga dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_ 2025. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o davanju suglasnosti na prijenos vlasništva nekretnina označenih kao k.č.br. 249/3, k.č.br. 248/4, k.č.br. 247/3 i k.č.br. 246/4, k.o. Šarampov i brisanju zabilježbi |
| **PRAVNI TEMELJ:** | Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22, 05/25) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Pravni temelj za donošenje ove Odluke su odredbe članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22, 05/25).

S obzirom na početnu cijenu predmetnih nekretnina, a imajući u vidu odredbe članka 48. stavka 3. Zakona o lokalnoj i područnoj (regionalnoj) samoupravi i članka 55. stavka 5. Statuta Grada Ivanić-Grada kojima je propisano da o stjecanju i otuđivanju nekretnina i pokretnina te o drugom raspolaganju imovinom pojedinačne vrijednosti veće od 0,5% iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđivanju pokretnina i nekretnina, odnosno o drugom raspolaganju imovinom odlučuje predstavničko tijelo jedinice lokalne samouprave, u nadležnosti je Gradskog vijeća donošenje ove Odluke.

Intencija natječaja bila je i jest osiguravanje realizacije investicija, gradnje i zapošljavanja u Poduzetničkoj zoni, a kako se u predmetnom slučaju radi o posredniku velikog europskog investitora - trgovačkog društva Kaufland, koji planira izgraditi trgovački centar i zaposliti otprilike 50 ljudi, smatra se da se na taj način ispunjava cilj natječaja, a Grad će u svakom slučaju zadržati dostatna jamstva za ispunjenje uvjeta Ugovora o kupoprodaji nekretnina i realizacije investicije prema dostavljenom i prezentiranom gospodarskom programu (zabrana otuđenja, opterećenja i pravo nazadkupa u roku od 6 godina i trideset dana od potpisa Ugovora o kupoprodaji nekretnina s trgovačkim društvom PULVIS d.o.o. te bankarska garancija na iznos kupoprodajne cijene nekretnina).

Slijedom navedenog, Gradskom vijeću Grada Ivanić-Grada predlaže se usvajanje ove Odluke.